gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl ja en sv fr de de gl gl gl gl gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Preto dun milleiro de detidos en Birmania nunha nova ofensiva da Xunta Militar
Domingo, 02 de outubro de 2022
A forza opositora ao réxime, a Liga Nacional para a Democracia, afirma que unha persoa morreu e outras sete resultaron feridas. China veta na ONU a imposición de sancións.
Preto dun milleiro de persoas -a maior parte monxes budistas- foron detidas en Birmania na mañá desta quinta feira (madrugada en Galiza) polo exército e a policía, nunha nova tentativa da Xunta Militar que goberna o país por abortar as protestas da poboación contra esta.
Segundo fontes da Liga Nacional para a Democracia (LND), principal forza opositora que dirixe Aung San Suu Kyi -premio Nobel da Paz en 1991 e que esta cuarta feira foi trasladada á prisión de Insein, tras permanecer baixo arresto domiciliario desde 2003-, polo menos unha persoa morreu e outras sete resultaron feridas de bala nos asaltos, aínda que outros grupos disidentes falan de cinco mortos.
Reunión do Consello de Seguridade
O temor a que se desate en Birmania unha onda represiva, como a que acabou coa vida de tres mil estudantes en 1988, provocou unha reunión urxente do Consello de Seguridade das Nacións Unidas, a petición do primeiro ministro británico, que esixiu a aprobación de novas sancións contra a Xunta Militar birmana.
China ameazou co seu dereito a veto -privilexio que comparten cos Estados Unidos, Rusia, Francia e o Reino Unido- para impedir que a ONU emitise unha nota de condena. "A situación interna de Birmania aínda non representa unha ameaza para a paz e a seguridade internacional", afirmou o embaixador de China ante a ONU, Guangya Wang, para xustificar a súa decisión.
Para evitar que China cumprise a súa ameaza, os 15 membros do Consello de Seguridade rebaixaron as súas pretensións e acabaron emitindo unha nota onde se limitan a pedir "contención" á Xunta Militar birmana na súa represión aos birmanos. Tamén se lle insta ao réxime militar a que permita a entrada no país ao enviado especial da ONU, Ibrahim Gabari.
Blog ko htike's prosaic collection, dun disidente birmano no país, con fotos e vídeos das cargas.
Reunión urxente na ONU logo da morte de varios monxes en Birmania
A policía birmana carga contra os manifestantes en Rangún
Miles de monxes budistas desafían de novo á Xunta Militar de Birmania
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Cargas policiais, esta cuarta feira
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto